CELEX: 31968R0987
Language: el
Date: 1968-07-15 00:00:00
Title: Κανονισμός (ΕΟΚ) αριθ. 987/68 του Συμβουλίου της 15ης Ιουλίου 1968 περί θεσπίσεως των γενικών κανόνων σχετικά με τη χορήγηση ενισχύσεως για το αποκορυφωμένο γάλα που μεταποιείται σε τυρίνη και τυρινικά άλατα

Avis juridique important

|

31968R0987

Κανονισμός (ΕΟΚ) αριθ. 987/68 του Συμβουλίου της 15ης Ιουλίου 1968 περί θεσπίσεως των γενικών κανόνων σχετικά με τη χορήγηση ενισχύσεως για το αποκορυφωμένο γάλα που μεταποιείται σε τυρίνη και τυρινικά άλατα  

Επίσημη Εφημερίδα αριθ. L 169 της 18/07/1968 σ. 0006 - 0008 Δανική ειδική έκδοση: Σειρά I Κεφάλαιο 1968(I) σ. 0252  Αγγλική ειδική έκδοση: Σειρά I Κεφάλαιο 1968(I) σ. 0262  Ελληνική ειδική έκδοση: Κεφάλαιο 03 τόμος 3 σ. 0122  Ισπανική ειδική έκδοση: Κεφάλαιο 03 τόμος 2 σ. 0196  Πορτογαλική ειδική έκδοση : Κεφάλαιο 03 τόμος 2 σ. 0196  Φινλανδική ειδική έκδοση: Κεφάλαιο 3 τόμος 2 σ. 0102  Σουηδική ειδική έκδοση: Κεφάλαιο 3 τόμος 2 σ. 0102 

ΚΑΝΟΝΙΣΜΟΣ (ΕΟΚ) αριθ. 987/68 ΤΟΥ ΣΥΜΒΟΥΛΙΟΥ της 15ης Ιουλίου 1968 περί θεσπίσεως των γενικών κανόνων σχετικά με τη χορήγηση ενισχύσεως για το αποκορυφωμένο γάλα που μεταποιείται σε τυρίνη και τυρινικά άλαταΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968,  περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1) και ιδίως το άρθρο 11 παράγραφος 2,  την πρόταση της Επιτροπής,  Εκτιμώντας:  ότι, σε εφαρμογή του άρθρου 11 παράγραφος 1 του κανονισμού (ΕΟΚ) αριθ. 804/68 χορηγείται ενίσχυση για το αποκορυφωμένο γάλα που παράγεται στην Κοινότητα και μεταποιείται σε τυρίνη, εφ' όσον το γάλα αυτό και η τυρίνη που παρασκευάζεται από το γάλα αυτό  ανταποκρίνονται σε ορισμένες προϋποθέσεις- ότι, γι' αυτό το λόγο, είναι αναγκαίο να δοθεί ένας ορισμός των εν λόγω προϊόντων- ότι ενδείκνυται, λόγω των συνθηκών παραγωγής, να εξομοιωθεί με την τυρίνη ένα μέρος των παραγώγων της- ότι, για να εξασφαλισθεί ότι το πλεονέκτημα της ενισχύσεως θα περιέλθει στον προμηθευτή του αποκορυφωμένου γάλακτος, πρέπει να ενσωματωθεί από τους παραγωγούς τυρίνης ή τυρινικών αλάτων η ενίσχυση στην τιμή αγοράς που καταβάλλεται σ' αυτόν τον  προμηθευτή- ότι είναι αναγκαίο, για την εξισορρόπηση των δυνατοτήτων χρησιμοποιήσεως του αποκορυφωμένου γάλακτος, να ορισθεί το ποσό της ενισχύσεως κατά τρόπο ώστε η είσπραξη από την πώληση του αποκορυφωμένου γάλακτος που έχει μεταποιηθεί σε τυρίνη ή σε τυρινικά  άλατα να ανταποκρίνεται προς την είσπραξη από την πώληση του αποκορυφωμένου γάλακτος που μεταποιείται σε αποκορυφωμένο γάλα εις κόνιν- ότι για τον καθορισμό αυτών των εισπράξεων ως προς το αποκορυφωμένο γάλα εις κόνιν είναι δυνατό σε κάθε περίπτωση να  χρησιμεύσουν σαν βάσεις οι τιμές που ισχύουν στην Κοινότητα- ότι, αντιθέτως, για την τυρίνη και τα τυρινικά άλατα είναι αναγκαίο να ληφθούν σαν αρχικό σημείο αναγωγής οι τιμές της διεθνούς αγοράς, δεδομένου ότι οι τιμές αυτές είναι καθοριστικές για το  ύψος των τιμών εντός της Κοινότητος- ότι δεν είναι δυνατό να αποκλεισθεί το ότι, σε ειδικές περιπτώσεις, είναι σκόπιμο να ληφθούν υπόψη οι τιμές που ισχύουν εντός της Κοινότητος- ότι στο εμπόριο της τυρίνης, και των τυρινικών αλάτων, τα προϊόντα καλής και σταθερής ποιότητος έχουν τις περισσότερες πιθανότητες διαθέσεώς τους στην αγορά και επιτυγχάνουν τις υψηλότερες τιμές- ότι, κατά συνέπεια, πρέπει να προβλεφθεί δυνατότητα  διαφοροποιήσεως της ενισχύσεως ανάλογα με την ποιότητα του τελικού προϊόντος- ότι το κίνητρο που έτσι καθιερώνεται για τη βελτίωση της ποιότητος επιτρέπει τη βελτίωση των δυνατοτήτων διαθέσεως του προϊόντος στην αγορά και την αύξηση των εισπράξεων από  την πώληση του αποκορυφωμένου γάλακτος- ότι ενδείκνυται, για λόγους που ανάγονται στην τεχνική της διοικήσεως, να προβλεφθεί ότι κάθε Κράτος μέλος θα ορίζει έναν οργανισμό παρεμβάσεως εξουσιοδοτημένο να θέτει σε εφαρμογή το καθεστώς των ενισχύσεων- ότι είναι αναγκαίο για τους ίδιους λόγους,  να προβλεφθεί ότι η καταβολή της ενισχύσεως στους παραγωγούς τυρίνης και τυρινικών αλάτων πραγματοποιείται από το Κράτος μέλος στο έδαφος του οποίου λαμβάνει χώρα η παραγωγή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά την έννοια του παρόντος κανονισμού, νοείται ως:  α) γάλα: το προϊόν του αρμέγματος μιας ή περισσοτέρων αγελάδων, στο οποίο δεν έχει προστεθεί τίποτα και το οποίο έχει υποστεί, το πολύ, μερική αποκορύφωση- β) αποκορυφωμένο γάλα: το γάλα το οποίο περιέχει κατ' ανώτατο όριο 0,10% λιπαρές ουσίες- γ) ακατέργαστη τυρίνη: το προϊόν το οποίο είναι αδιάλυτο στο νερό και λαμβάνεται με τη θρόμβωση του αποκορυφωμένου γάλακτος (π.χ. δια κατεργασίας με οξέα ή πυτία)- δ) τυρίνη: το προϊόν το οποίο έχει πλυθεί και αποξηρανθεί, είναι αδιάλυτο στο νερό και λαμβάνεται με θρόμβωση του αποκορυφωμένου γάλακτος (π.χ. δια κατεργασίας με οξέα ή πυτία) ή από την ακατέργαστη τυρίνη- ε) τυρινικά άλατα: τα αλκαλικά άλατα ή αλκαλινο-πηλώδη της τυρίνης, διαλυτά κατά ποσοστό 95% ή και περισσότερο στο αποσταγμένο νερό.   Άρθρο 2  1. Η ενίσχυση καταβάλλεται στον παρασκευαστή τυρίνης ή τυρινικών αλάτων.  2. Οι παρασκευαστές τυρίνης ή τυρινικών αλάτων ενσωματώνουν την ενίσχυση στην τιμή αγοράς που καταβάλλεται στους προμηθευτές του αποκορυφωμένου γάλακτος, είτε απ' ευθείας είτε αμέσως δια των προμηθευτών της ακατέργαστης τυρίνης.  3. Η ενίσχυση καταβάλλεται από τον οργανισμό παρεμβάσεως του Κράτους μέλους στο έδαφος του οποίου η τυρίνη ή τα τυρινικά άλατα έχουν παρασκευασθεί.   Άρθρο 3  1. Η ενίσχυση είναι δυνατό να διαφοροποιηθεί, τόσο σε συνάρτηση με το αποκορυφωμένο γάλα που έχει μεταποιηθεί σε τυρίνη ή σε τυρινικά άλατα, όσο και σε συνάρτηση με την ποιότητα των προϊόντων αυτών.  2. Η ενίσχυση καθορίζεται κατά τρόπο ώστε η είσπραξη από την πώληση του αποκορυφωμένου γάλακτος που έχει μεταποιηθεί σε τυρίνη ή τυρινικά άλατα να ανταποκρίνεται προς την είσπραξη από την πώληση του αποκορυφωμένου γάλακτος που μεταποιείται σε  αποκορυφωμένο γάλα εις κόνιν, η οποία υπολογίζεται:  - βάσει της τιμής παρεμβάσεως ή - βάσει της τιμής αγοράς του αποκορυφωμένου γάλακτος εις κόνιν δια ραντισμού (spray), πρώτης ποιότητος, εφ' όσον αυτή η τιμή είναι ανώτερη της τιμής παρεμβάσεως.  Αν ορισμένα κοινοτικά μέτρα έχουν σαν αποτέλεσμα την άυξηση, σε ένα Κράτος μέλος, της τιμής στην οποία ο οργανισμός παρεμβάσεως αγοράζει το αποκορυφωμένο γάλα εις κόνιν, η ενίσχυση είναι δυνατόν να αυξηθεί κατ' αντίστοιχο ποσό σε αυτό το Κράτος μέλος.   Άρθρο 4  Για τον καθορισμό της εισπράξεως από την πώληση του αποκορυφωμένου γάλακτος που έχει μεταποιηθεί σε τυρίνη ή σε τυρινικά άλατα, η τιμή της τυρίνης και των τυρινικών αλάτων υπολογίζεται για προϊόν πρώτης ποιότητος βάσει:  α) της τιμής του εν λόγω προϊόντος στη διεθνή αγορά, προσαυξημένη κατά τους τελωνειακούς δασμούς και κατά ένα κατ' αποκοπή ποσό για τα μεταφορικά και ορισμένα έξοδα διελεύσεως από τα σύνορα, ή β) της τιμής του εν λόγω προϊόντος εντός της Κοινότητος.   Άρθρο 5  Εκδίδονται οι αναγκαίες διατάξεις προκειμένου να εξασφαλισθεί στους ενδιαφερομένους επαρκής σταθερότης του ποσού της ενισχύσεως. Οι διατάξεις αυτές είναι δυνατό να προβλέπουν τη σύσταση ασφαλείας.   Άρθρο 6  Κάθε Κράτος μέλος ορίζει έναν οργανισμό παρεμβάσεως, εξουσιοδοτημένο να θέτει σε εφαρμογή τα μέτρα που προβλέπονται από τον παρόντα κανονισμό.   Άρθρο 7  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Αρχίζει να ισχύει από την 29η Ιουλίου 1968.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Ιουλίου 1968.  Για το Συμβούλιο Ο Πρόεδρος G. SEDATI  (1) ΕΕ αριθ. Ν 148 της 28.6.1968, σ. 13.